Ehdotus neuvoston päätös Bulgarian ja Romanian liittymisasiakirjan liitteen VIII mukauttamisesta /* KOM/2007/0594 lopull. - CNS 2007/0217 */





[pic] | EUROOPAN YHTEISÖJEN KOMISSIO | Bryssel 12.10.2007 KOM(2007) 594 lopullinen 2007/0217 (CNS) Ehdotus NEUVOSTON PÄÄTÖS Bulgarian ja Romanian liittymisasiakirjan liitteen VIII mukauttamisesta (komission esittämä) PERUSTELUT Bulgarian ja Romanian liittymisasiakirjan liitteessä VIII olevassa IV jaksossa vahvistetaan maaseudun kehittämiselle myönnettäväksi yhteisön rahoitusosuudeksi 85 prosenttia maatalouden ympäristötoimenpiteille sekä eläinten hyvinvointia koskeville toimenpiteille ja 80 prosenttia kaikille muille toimenpiteille. Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetussa neuvoston asetuksessa (EY) N:o 1698/2005 tehdään muutoksia Bulgarian ja Romanian kanssa käytyjen liittymisneuvottelujen perustana olevaan yhteisön säännöstöön. Asetuksen (EY) N:o 1698/2005 70 artiklassa otetaan käyttöön uusi rahoitusrakenne, jonka mukaisesti osarahoituksen määriä ei vahvisteta enää toimenpiteen vaan toimintalinjan tasolla. Bulgarian ja Romanian liittymisasiakirjaa mukautettiin sen jälkeen kesäkuun 19 päivänä 2006 tehdyllä neuvoston päätöksellä 2006/664/EY ja korvattiin aiemmin voimassa ollut teksti kohdalla, jossa otetaan käyttöön toimintalinjan tasolla myönnettävät rahoitusosuudet. Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä 15 päivänä joulukuuta 2006 annetun komission asetuksen (EY) N:o 1974/2006, sellaisena kuin se on muutettuna komission asetuksella (EY) N:o 434/2007 Bulgarian ja Romanian Euroopan unioniin liittymisen vuoksi, liitteessä II säädetään ohjelmien tuen alustavasta jakautumisesta maaseudun kehittämistoimintalinjan ja -toimenpiteen mukaan, täydentävän suoran tuen toimenpide mukaan luettuna. Täydentävän suoran tuen toimenpide vahvistettiin liittymisasiakirjassa yhteisen maatalouspolitiikan pilarin II varojen rajoitetun osuuden siirroksi pilariin I vuosina 2007, 2008 ja 2009. Koska kyse on siirrosta pilariin II, toimenpide ei kuulu maaseudun kehittämisen neljän toimintalinjojen rakenteeseen eikä sitä voida sen vuoksi kattaa liittymisasiakirjassa nyt määritellyillä toimintalinjojen osarahoitusosuuksilla. Olisi kuitenkin säilytettävä tälle toimenpiteelle liittymisasiakirjassa alun perin vahvistettu osarahoituksen 80 prosentin enimmäisosuus. Sen vuoksi Bulgarian ja Romanian liittymisasiakirjaa olisi mukautettava sen täsmentämiseksi, että yhteisön enimmäisrahoitusosuus täydentävän suoran tuen toimenpiteelle on sama 80 prosenttia kuin toimintalinjoille 1 ja 3 sekä tekniselle avulle. Toimintalinjan 2 osarahoitusosuudeksi on vahvistettu 82 prosenttia Bulgarian ja Romanian liittymisasiakirjan liitteen VIII mukauttamisesta 19 päivänä kesäkuuta 2006 tehdyllä neuvoston päätöksellä. Asetuksen (EY) N:o 1698/2005 70 artiklan 3 kohdan b alakohdassa toimintalinjan 4 osarahoitusosuudeksi vahvistetaan 80 prosenttia. Mukautuksen pääperiaatteena on ollut säilyttää liittymisneuvotteluiden perusluonne ja periaatteet ja rajoittaa mukautukset vain ehdottomasti välttämättömiin. Tällä ehdotuksella ei ole vaikutusta yhteisön talousarvioon. 2007/0217 (CNS) Ehdotus NEUVOSTON PÄÄTÖS Bulgarian ja Romanian liittymisasiakirjan liitteen VIII mukauttamisesta EUROOPAN UNIONIN NEUVOSTO, joka ottaa huomioon Bulgarian ja Romanian liittymissopimuksen, ottaa huomioon Bulgarian ja Romanian liittymisasiakirjan ja erityisesti sen 34 artiklan 4 kohdan, ottaa huomioon komission ehdotuksen, ottaa huomioon Euroopan parlamentin lausunnon[1], sekä katsoo seuraavaa: (1) Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005[2] 70 artiklassa vahvistetaan yhteisön enimmäisrahoitusosuudet toimintalinjan tasolla. (2) Bulgarian ja Romanian liittymisasiakirjan, sellaisena kuin se on muutettuna Bulgarian ja Romanian liittymisasiakirjan liitteen VIII mukauttamisesta 19 päivänä kesäkuuta 2006 tehdyllä neuvoston päätöksellä 2006/664/EY[3], liitteessä VIII olevassa IV jaksossa vahvistetaan asetuksen (EY) N:o 1698/2005 70 artiklasta poiketen Bulgarialle ja Romanialle maaseudun kehittämiseen maaseuturahastosta myönnettävät yhteisön rahoitusosuudet toimintalinjaa kohti. Kyseinen rahoitusosuus voi olla toimintalinjoille 1 ja 3 sekä tekniselle avulle enintään 80 prosenttia ja toimintalinjalle 2 enintään 82 prosenttia. (3) Toimintalinjaa kohti määriteltyä rahoitusosuutta ei voida soveltaa määriin, jotka voidaan Bulgarian ja Romanian liittymisasiakirjan liitteessä VIII olevan I jakson E alajakson mukaisesti myöntää yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003[4] 143 c artiklan mukaisesti täydentäviin kansallisiin suoriin tukiin oikeutetuille viljelijöille. (4) Täydentäviä suoria tukia varten myönnettävä yhteisön enimmäisrahoitusosuus on määriteltävä myös Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä 15 päivänä joulukuuta 2006 annetun neuvoston asetuksen (EY) N:o 1974/2006[5] soveltamiseksi. Kyseisen asetuksen liitteessä II säädetään määrärahojen alustavasta jakautumisesta maaseudun kehittämisen toimintalinjan ja toimenpiteen mukaan, täydentävien suorien tukien toimenpide mukaan luettuna. (5) Liittymisneuvotteluiden tulosten ja osarahoitusjärjestelmän johdonmukaisuuden säilyttämiseksi sen jälkeen kun maaseudun kehittämistä koskeviin asetuksiin on tehty tekniset mukautukset, täydentäviä suoria tukia varten myönnettävän yhteisön enimmäisrahoituksen määräksi olisi vahvistettava sama prosenttiosuus kuin toimintalinjoille 1 ja 3 sekä tekniselle avulle, ON PÄÄTTÄNYT SEURAAVAA: 1 artikla Korvataan Bulgarian ja Romanian liittymisasiakirjan liitteessä VIII oleva IV jakso seuraavasti: ”Poiketen siitä, mitä asetuksen (EY) N:o 1698/2005 70 artiklan 3 kohdan a alakohdassa säädetään, toimintalinjoille 1 ja 3 sekä tekniselle avulle ja täydentävälle suoralle tuelle myönnettävä yhteisön rahoitusosuus voi olla enintään 80 prosenttia. Poiketen siitä, mitä asetuksen (EY) N:o 1698/2005 70 artiklan 3 kohdan b alakohdassa säädetään, toimintalinjalle 2 myönnettävä yhteisön rahoitusosuus voi olla enintään 82 prosenttia.” 2 artikla Tätä päätös tulee voimaan päivänä, jona se julkaistaan Euroopan unionin virallisessa lehdessä . Tehty Brysselissä […]. Neuvoston puolesta Puheenjohtaja [1] EUVL C …, s... [2] EUVL L 277, 21.10.2005, s. 1, asetus sellaisena kuin se on viimeksi muutettuna komission asetuksella (EY) N:o 2012/2006 (EUVL L 384, 29.12.2006, s. 8). [3] EUVL L 277, 9.10.2006, s. 4. [4] EUVL L 270, 21.10.2003, s. 1, asetus sellaisena kuin se on viimeksi muutettuna komission asetuksella (EY) N:o 552/2007 (EUVL L 131, 23.5.2007, s. 10). [5] EUVL L 368, 23.12.2006, s. 15, asetus sellaisena kuin se on muutettuna komission asetuksella (EY) N:o 434/2007 (EUVL L 104, 21.4.2007, s. 8).